सोशल मीडिया एक नई तकनीक है, जिसके साथ रहने का सलीका हमें सीखना होगा। पूरी दुनिया इसके उपाय ढूंढने में लगी है। शुरू-शुरू में ऐसा और भी तकनीकों के साथ होता रहा है, लेकिन समाज ने अपने हित में उसके प्रयोग के कुछ मानदंड बनाए। भारत में समाज का स्वरूप एक जैसा नहीं है, न ही जागरूकता का एक स्तर है। यहां कई तरह के हित, कई तरह की संवेदनशीलताएं हैं, जो एक दूसरे से टकराती भी हैं। ऐेसे में हरेक वर्ग के हितों की रक्षा के लिए सोशल मीडिया जैसे माध्यम में सरकार के हस्तक्षेप की जरूरत हमेशा रहेगी। लेकिन इसका तरीका सर्वसम्मति से ही तय किया जाना चाहिए।(आरएनएस)